laion/Wikipedia-Exotic huggingface dataset:
שירות הביון והביטחון של דנמרק

שירות הביון והביטחון של דנמרק (בדנית: Politiets Efterretningstjeneste) הוא סוכנות לביטחון לאומי וביון של דנמרק. הסוכנות מתמקדת אך ורק בענייני ביטחון לאומי, בעוד פעולות לסיכול ריגול וחתרנות מתבצעות על ידי שירות המודיעין הדני (Forsvarets Efterretningstjeneste), המנוהל על ידי משרד ההגנה המלכותי. מטרת הארגון היא "למנוע, לחקור, ו[לנהל] מבצעי למניעת פעילויות המהוות או עלולות להוות איום על שמירתה של דנמרק כמדינה חופשית, דמוקרטית ובטוחה." חובותיו העיקריים של הארגון הם מלחמה טרור, מלחמה בקיצוניות, ריגול נגדי וביטחון. לוחמה בטרור כוללת בלימת מתקפות טרור בדנמרק וביצוע מבצעים למניעת הפיכת דנמרק לבסיס מבצעים לפעולות טרור כנגד מדינות אחרות. יתר על כן, הארגון מנסה לאסוף ראיות כדי להבטיח שהטרוריסטים יועמדו לדין. דנמרק מחויבת לציית לאו"ם ולאיחוד האירופי בהחלטות הנוגעות להסגרת חשודים בטרור. מלבד שלושה תחומים עיקריים אלה, הארגון מספק גם ייעוץ לחברות דניות כיצד להימנע ריגול והוא מעורב ישירות בניהול מבצעים למניעת ריגול תעשייתי אם ישנו חשד למעורבות של סוכנות ממשלתית זרה. ראש הארגון מתפקד כיועץ לביטחון לאומי של ממשלת דנמרק, רשויות ציבוריות, ענפים אחרים של המשטרה, יחד עם גופי ביטחון אחרים בדנמרק. הארגון אחראי גם לאספקת שירותי אבטחה ושומרי ראש לבני משפחת המלוכה הדנית, פוליטיקאים ואנשים אחרים. בין האישים שאותם הארגון מאבטח הם: מרגרטה השנייה, מלכת דנמרק, פרדריק, נסיך דנמרק, ראש ממשלת דנמרק, הנריק, נסיך דנמרק, מארי, נסיכת דנמרק, יואכים, נסיך דנמרק. הגוף מהווה חלק מהמשטרה הדנית אבל מדווח ישירות לשר המשפטים. מטה הארגון ממוקם בקופנהגן ולו גם משרדים באורהוס ואודנסה. השירות משתף פעולה באופן הדוק עם המשטרה הדנית והיא מחזיקה בנציגים בכל תחנות המשטרה בדנמרק. מחלקת הביטחון מספק תמיכה מבצעית ליחידות אחרות וכולל גם יחידת התערבות מיוחדת, גופי אבטחת אישיח ויחידת המשא ומתן. מחלקת הביטחון גם כוללת: מרכז לתיאום ביטחוני, שאחראי לתיאום בין כל גופי הביטחון בדנמרק. כמה ארגונים בדנמרק מפקחים על השירות במטרה לוודא שהסוכנות אינה עושה שימוש לרעה בסמכויותיה. משרד המשפטים ועדת התקציב הפרלמנטית (Rigsrevisionen) ועדת ומברג ועדת הפיקוח הפרלמנטרית על סוכנויות המודיעין, מורכבת מחמישה חברים, מכל חמש המפלגות הגדולות. מלבד אלה, הסוכנות נמצאת גם תחת פיקוח בתי המשפט של דנמרק (אשר צריכים לאשר צעדי חקירה, כגון ציתות). בסוף שנות התשעים של המאה העשרים, הגוף היה נתון לביקורת ציבורית בשל היותו סגור בפני הציבור. בשל כך הארגון השיק אתר אינטרנט משלו ובו הארגון מפרסם דו"ח שנתי לציבור על פעילויות קיצוניות בדנמרק ורמת האיום לאומי. בעקבות דו"ח על מחדל בהתנהלות הארגון במהלך אירועי הירי בקופנהגן בשנת 2015, ראש הארגון, ינס מדסן התפטר. אתר האינטרנט הרשמי של שירות הביון והביטחון של דנמרק (באנגלית) שולי בינה, ‏שירותי המודיעין של ממלכת דנמרק, מבט מל"מ 90, נובמבר 2021, עמ' 51 PET: Welcome to The Danish Security and Intelligence Service PET: Arbejdsområder PET: Kontraterrorisme PET: Kontraspionage Pet: Faq PET: Sikkerhed PET: Personbeskyttelse PET: Organisation [1] PET: Publikationer mv "Danish intelligence chief steps down after criticism". AFP/Yahoo. 6 במאי 2015. {{cite web}}: (עזרה) [2]
רוסטיסלב גולדשטיין

רוסטיסלב גולדשטיין (רוסית: Ростислав Эрнстович Гольдштейн; נולד ב-15 במרץ 1969) הוא פוליטיקאי יהודי רוסי, המכהן כממלא מקום מושל המחוז היהודי האוטונומי. בעבר כיהן כחבר מועצת הפדרציה של האספה הפדרלית של הפדרציה הרוסית, מטעם המחוז היהודי האוטונומי מספטמבר 2015 עד דצמבר 2019. כיהן כחבר הדומה הממלכתית, במושב החמישי ובמושב הששי מטעם סיעת "רוסיה המאוחדת". כיהן בעבר כסגן יו"ר מועצת המדינה של רפובליקת קומי (2007). הוא סיים את לימודיו בבית ספר תיכון בסחלין. ב-1986, הוא עבד כמכונאי בתחנת הכוח של סחלין. בשנים 1987–1989 שירת בצבא. אחרי שירותו בצבא המשיך לעבוד בתחנת הכוח בסחלין ולאחר מכן עבד בחברת "Energomontazh". לאחר המעבר לעיר אוחטה, עבד כנהג בחברת Serverprogress (1990-1991) ובמיזם המשותף "AmKomi" (1991-1992). ב-1990, התחתן ויחד עם אשתו, היה מעורב בעסקים פרטיים. ב-1995, הוא סיים את לימודי ההשכלה הגבוהה באקדמיה לכלכלה ומשפט (בעיר ריאזאן). בשנים 2001–2004 — הקים ועמד בראש בית המסחר "גולדשטיין". ב-2003 הוא נבחר לכהן כסגן יו"ר מועצת המדינה של הרפובליקה של קומי על ידי מחוז טימאן מספר 23 ומ-23 בספטמבר 2004 עמד בראש ועדה של מועצת המדינה של הרפובליקה של קומי לענייני מדיניות חברתית. ב-2007 הוא נבחר לכהן כחבר במועצת המדינה של רפובליקת קומי. בדצמבר 2007 נבחר כחבר בדומה החמישית מתוך רשימת "רוסיה המאוחדת". כיהן כסגן יו"ר הוועדה לענייני ומזרח הרחוק. ב-2007 הוא השלים לימודיו באוניברסיטה הרוסית לחינוך אקדמי, בשנת 2009 למד גם באקדמיה של מחוז צפון-מערב לשירות המדינה. בדצמבר 2019, לאחר התפטרות המושל הקודם, מונה לממלא מקום מושל המחוז היהודי האוטונומי. גולדשטיין נשוי. על פי נתונים רשמיים, בשנת 2011, היו לגולדשטיין ולאשתו הכנסה של 29.6 מיליון רובל. בבעלות המשפחה 4 חלקות אדמה עם שטח כולל של מעל 17 אלף מ"ר, 5 דירות מגורים ושטח של 11.3 אלף מטרים רבועים, 38 מכוניות וכלי רכב. מדיה וקבצים בנושא רוסטיסלב גולדשטיין בוויקישיתוף רוסטיסלב גולדשטיין, ביישום טלגרם רוסטיסלב גולדשטיין, ברשת החברתית אינסטגרם רוסטיסלב גולדשטיין, ברשת החברתית VK ביוגרפיה בפורטל הרשמי של הרפובליקה של קומי (אורכב 17.05.2018 בארכיון Wayback Machine) מידע באתר הדומה הממלכתית Совет Федерации пополнился 16 новичками — Известия Биография на сайте регионального отделения партии «Единая Россия» по Республике Коми Биография на сайте партии «Единая Россия» по Республике Коми "Гольдштейн Ростислав Эрнстович". Государственная дума Российской Федерации. אורכב מ-המקור ב-2012-12-17. נבדק ב-2012-12-13.
בריאן אוביידו

בריאן אוביידו (בספרדית: Bryan Oviedo; נולד ב-18 בפברואר 1990) הוא כדורגלן קוסטה ריקאי המשחק באלחואלנסה בעמדת המגן השמאלי. אוביידו התחיל את הקריירה שלו בקבוצת הנוער של דפורטיבו סאפריסה ואף שיחק שבעה משחקים בקבוצה הבוגרת. בינואר 2010 חתם לשלוש בפ.צ. קופנהגן מליגת העל הדנית. ב-5 במאי 2010 ערך את הופעת הבכורה שלו בקבוצה במשחק האליפות של קופנהגן בו ניצחה 0-4 את קוגה. באוגוסט 2010 הושאל לנורשלן עד לסיום העונה, על מנת לצבור דקות משחק. אוביידו היה שותף לזכייה הראשונה של הקבוצה אי פעם בגביע הדני. בעונת 2011/2012 חזר לקופנהגן. את עונת 2012/2013 התחיל בקופנהגן, וב-31 באוגוסט 2012 אוביידו חתם באברטון. ב-22 בספטמבר 2012 ערך את הופעת הבכורה שלו בקבוצה בניצחון 0-3 נגד סוונסי סיטי. ב-20 בנובמבר 2013 הבקיע את שער הבכורה שלו בקבוצה בניצחון 0-4 נגד סטוק סיטי. ארבעה ימים לאחר מכן, הבקיע את שער הניצחון עבור אברטון בניצחון 0-1 נגד מנצ'סטר יונייטד, שהיה גם הניצחון הראשון של אברטון באולד טראפורד אחרי 21 שנים. ב-25 בינואר 2014 שבר את כף רגלו השמאלית במשחק נגד סטיוונאג' במסגרת הסיבוב הרביעי של גביע ה-FA. פציעה זו השביתה את אוביידו לשמונה חודשים מהמגרשים, ולכן החמיץ את מונדיאל 2014. ב-23 בספטמבר 2014 חזר למגרשים בהפסד 3-0 נגד סוונסי סיטי במסגרת הסיבוב השני של גביע הליגה האנגלי. ב-30 בינואר 2017 חתם לשלוש וחצי שנים בסנדרלנד ביחד עם חברו לקבוצה דארן גיבסון. ב-4 בפברואר 2017 אוביידו ערך את הופעת הבכורה שלו בקבוצה בניצחון 0-4 נגד קריסטל פאלאס. בקיץ 2022 אוביידו חתם בריאל סולט לייק מה-MLS. בשנת 2024 חזר לקוסטה ריקה וחתם בקבוצת אלחואלנסה. אוביידו שיחק בצעירותו בכל הנבחרות הצעירות של קוסטה ריקה. ב-26 בינואר 2010 ערך את הופעת הבכורה שלו בנבחרת הבוגרת במשחק ידידות נגד ארגנטינה. אוביידו נכלל בסגל הנבחרת לקראת גביע הזהב 2011, קופה אמריקה 2016, גביע הזהב 2017 ומונדיאל 2018. נכלל בסגל הנבחרת לטורניר מונדיאל 2022. פ.צ. קופנהגן ליגת העל הדנית: 2009/2010 הגביע הדני: 2011/2012 נורשלן הגביע הדני: 2010/2011 אישיים שחקן העונה בגביע הדני: 2011/2012 מדיה וקבצים בנושא בריאן אוביידו בוויקישיתוף בריאן אוביידו, ברשת החברתית פייסבוק בריאן אוביידו, ברשת החברתית אקס (טוויטר) בריאן אוביידו, ברשת החברתית אינסטגרם בריאן אוביידו, באתר Transfermarkt בריאן אוביידו, באתר Soccerway בריאן אוביידו, באתר BDFutbol בריאן אוביידו, באתר WorldFootball.net בריאן אוביידו, באתר National Football Teams בריאן אוביידו, באתר FootballDatabase.eu https://www.crhoy.com/deportes/oficial-los-26-jugadores-de-la-sele-para-la-copa-mundial-catar-2022/ באתר CRHoy, ‏ 3 בנובמבר 2022 (בספרדית)
אוטומציה (פירושונים)

האם התכוונתם ל... אוטומציה – שימוש באבזרים מכניים או אלקטרוניים, על-מנת לבצע סדרת פעולות, ברצף מתוכנן, ללא מגע יד אדם מחשוב: בדיקות תוכנה ממוכנות – או בשם אחר: "בדיקת אוטומציה". אוטומציה של בניית תוכנה תוכנת אוטומציה אוטומציה החדשה – לשעבר: "החברה לאוטומציה במנהל השלטון המקומי", חברה ישראלית לשירותי מחשוב כלכלה ותעשייה: אוטומציה של תהליכים (עסקים) (אנ') מערכת אוטומציה של תהליכים (תעשייה) (אנ') מדעי הרוח: אוטומטיות (למידה) התנהגות בלתי מודעת (חוק) – או בשמהּ הלועזי: "אוטומטיזם" (אנ'). אוטומט
באטל ראפ

באטל ראפ (בעברית: קרב ראפ) הוא מופע מסורתי שבו ראפרים מעליבים ומקללים אחד את השני. קרבות ראפ יכולים להופיע כחלק מאלבומי מוזיקה, אך לעיתים קרובות קרבות ראפ מדוקלמים בספונטניות כאשר הראפרים יופיעו באותה במה כדי להראות למי יש את השורות הטובות ביותר. חלק מהראפרים החלו לכתוב בעיקר פעולות קרב ולהילחם בראפרים אחרים לפני שהחלו להקליט את שירם. ראפ באטל מתואר על ידי 40 Cal בספרו How to Rap כ"חוץ-לימודי" ומשווה את זה לתחרות ההטבעות ב-NBA. תוכניות סאטירה כגון: "מדינת הגמדים" ו"היום בלילה עם גורי אלפי" נהגו לעשות קרבות כאלה. פריסטייל ראפ דיס תרבות ההיפ הופ ספוקן וורד מדיה וקבצים בנושא באטל ראפ בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מיהאל מק דונקה

מיהאל איימון מק דונקה (באירית: Mícheál Éamonn Mac Donncha; נולד ב-11 במרץ 1965) הוא פוליטיקאי אירי ממפלגת שין פיין, אשר כיהן כלורד ראש העיר של דבלין בירת אירלנד בשנים 2017–2018. מק דונקה נולד בדבלין בשם מייקל מקונקי (Michael McConkey). בילדותו שיחק בסרט The Last Remake of Beau Geste. למד במכון הטכנולוגי של העיר (Dublin Institute of Technology). בשנים 1990–1996 היה מק דונקה המוציא לאור של עיתון At Phoblacht ("הרפובליקה"), ביטאון מפלגת שין פיין. בשנים 1997 עד 2014 עבד כעוזר פרלמנטרי של חברת הפרלמנט האירי. בשנת 2011 החל מק דונקה לכהן במועצת העיר של דבלין כממלא מקומו של חבר המועצה קיליאן פורד (Killian Forde) שהתפטר. ב-2014 נבחר לכהן במועצה. בבחירות הכלליות בשנת 2016 התמודד מק דונקה ללא הצלחה על מושב בדאל אירן, הבית התחתון של הפרלמנט האירי. ב-26 ביוני 2017 בחרה מועצת העיר במק דונקה לכהן כלורד ראש העיר (Lord Mayor) של דבלין. תפקיד זה הוא טקסי בעיקרו וממלאו משמש למעשה כיושב ראש של מועצת העיר. המחזיק בו מכהן לתקופה של שנה אחת. כהונתו הסתיימה ב-25 ביוני 2018. מק דונקה היה הלורד ראש העיר ה-348 במספר. מק דונקה הוא תומך המאבק הפלסטיני, ופעיל בארגון "Ireland Palestine Solidarity Campaign". לאחר תחילת כהונתו כלורד ראש העיר הוביל את מועצת העיר דבלין לקבלת החלטה המאמצת עקרונות של תנועת ה-BDS. הוא הביע תמיכה בגירוש שגריר ישראל באירלנד מן המדינה. באפריל 2018 הגיע לישראל כדי להשתתף בכנס שנערך ברמאללה. צו איסור כניסה הוצא נגדו על ידי שר הפנים, אך כיוון שהצו נקב בשם שגוי הוא הצליח להיכנס לישראל והשתתף בכנס. לאחר זכיית ישראל בתחרות האירוויזיון ב-2018 קרא לארצו שלא להשתתף בתחרות בישראל בשנת 2019. This man is the new Lord Mayor of Dublin city, באתר TheJournal‏, 26 ביוני 2017 טל שלו ודנה ירקצי‏, דרעי הודיע כי מנע כניסה מראש עיריית דבלין - שצייץ: אני ברמאללה, באתר וואלה, 11 באפריל 2018 נעה לנדאו, ראש העיר דבלין עזב את ישראל והתחייב לבקש היתר כניסה לארץ בעתיד, באתר הארץ, 13 באפריל 2018 Ynet, ראש עיריית דבלין: "לא לשלוח נציג לאירוויזיון", באתר ynet, 14 במאי 2018 הלורד ראש העיר של דבלין, באתר מועצת העיר מיהאל מק דונקה, במסד הנתונים הקולנועיים IMDb (באנגלית)
מסעוד שוג'אעי

מסעוד סולימאני שוג'אעי (בפרסית: مسعود سلیمانی شجاعی; נולד ב-9 ביוני 1984) הוא כדורגלן עבר איראני ששיחק בעמדת הקשר ההתקפי. שוג'אעי נולד בעיר שיראז, אך את רוב חייו העביר בערים אבאדאן וטהראן. שוג'אעי התחיל את הקריירה שלו בסנאט נאפט בה שיחק עונה אחת, אחריה עבר לסאיפא בה שיחק שלוש עונות. אחרי מונדיאל 2006 חתם בשארג'ה מליגת העל של איחוד האמירויות הערביות בכדורגל. ב-3 באוקטובר 2006 הבקיע את שער הבכורה שלו בקבוצה במשחק הליגה נגד מועדון האמירויות. ב-23 ביוני 2008 חתם לשלוש עונות באוססונה מליגת העל הספרדית, לאחר שדחה הצעות מוולפסבורג ומנאפולי. שארג'ה קיבלה תמורתו 6 מיליון אירו. ב-31 באוגוסט 2008 שוג'אעי ערך את הופעת הבכורה שלו בקבוצה בתיקו 1-1 נגד ויאריאל. בשתי עונותיו הראשונות בקבוצה היה חלק בלתי נפרד מהרכב הקבוצה. בעונת 2011/2012 הוא לא שיחק אף משחק עקב פציעה. ב-21 באוקטובר 2012 חזר לשחק בתיקו 0-0 נגד ריאל בטיס. ביוני 2013 שוחרר מהקבוצה. ב-3 בספטמבר 2013 חתם בלאס פאלמס מהליגה השנייה עד לסיום העונה. את שער הבכורה שלו בקבוצה כבש בניצחון 1-3 נגד סבאדל במסגרת גביע המלך הספרדי. אחרי מונדיאל 2014 דחה הצעה מריאל סרגוסה וחתם באל-שהנייה מליגת העל הקטרית. ב-14 בדצמבר 2014 הבקיע שלושער בניצחון 1-3 נגד א-סד. בסיום העונה, ירדה אל-שהנייה לליגה השנייה וחתם באל-ע'ראפה תמורת מיליון דולר. ב-22 ביולי 2016 שוג'אעי חתם לשנה בפאניוניוס מליגת העל היוונית. בסיום העונה חתם על חוזה לעונה נוספת. ב-25 בדצמבר 2017 עזב את הקבוצה וחתם בא.א.ק. אתונה עד לסיום העונה. ב-6 בינואר ערך את הופעת הבכורה שלו בקבוצה בניצחון 1-4 נגד פאנטוליקוס בו גם רשם בישול. בסיום העונה זכה עם הקבוצה באליפות, ששברה בצורת של 24 שנים ללא אליפות וכאשר ארבע שנים קודם לכן הקבוצה ירדה לליגה השלישית. ב-1 באוגוסט 2018 שוג'אעי חזר לאיראן וחתם בטרקטור סאזי. ב-5 באוקטובר 2021 חתם בנסאג'י מאזאנדראם. בנובמבר 2004 זומן לראשונה לסגל נבחרת איראן. ב-17 בנובמבר 2004 ערך את הופעת הבכורה שלו בנבחרת בניצחון 0-7 נגד לאוס. שוג'אעי נכלל בסגל הנבחרת לקראת מונדיאל 2006, בו שותף בתיקו 1-1 נגד אנגולה. באוגוסט 2017, עת שיחק בפאניוניוס, הושעה מהנבחרת על ידי סגן שר הספורט האיראני ביחד עם חברו לקבוצה אחסאן חאג'סאפי לקחו חלק במשחק נגד מכבי תל אביב במסגרת מוקדמות הליגה האירופית. למרות זאת, ההתאחדות הכדורגל באיראן הודיעה על החזרתם לנבחרת כיוון ששוג'אעי וחג'סאפי טענו מצידם כי הם השתתפו בעקבות לחץ מראשי קבוצתם. ב-18 במרץ 2018 זומן לנבחרת לראשונה אחרי ההשעיה. א.א.ק. אתונה ליגת העל היוונית: 2017/2018 מדיה וקבצים בנושא מסעוד שוג'אעי בוויקישיתוף מסעוד שוג'אעי, באתר Transfermarkt מסעוד שוג'אעי, באתר Soccerway מסעוד שוג'אעי, באתר BDFutbol מסעוד שוג'אעי, באתר WorldFootball.net מסעוד שוג'אעי, באתר National Football Teams מסעוד שוג'אעי, באתר FootballDatabase.eu פרופיל המאמן, באתר Transfermarkt מערכת ONE, ‏שוג'אי וחאג'סאפי הושעו מנבחרת איראן, באתר ONE‏, 5 באוגוסט 2017
בלגויה מילבסקי

בלגויה מילבסקי (במקדונית Благоја Милевски; נולד ב-25 במרץ 1971) הוא כדורגלן עבר מקדוני ומאמן בהווה המאמן את נבחרת מקדוניה הצפונית בכדורגל. מילבסקי התחיל את הקריירה שלו בכוכב האדום בלגרד. במהלך הקריירה שלו שיחק גם באירקליס סלוניקי, טריקלה, מריבור, פובדה פרילפ, פניליאקוס, מקדוניה GjP, מ.ס. אשדוד, סמנטרניצה 55 ווארדאר סקופיה. בשנת 2010 פרש מכדורגל. לזכותו של מילבסקי גם הופעה אחת בנבחרת מקדוניה. בשנת 2011 מונה לעוזר מאמן בווארדאר וכעבור שנה מונה למאמן הקבוצה, איתה זכה באליפות ובסופר קאפ. בשנת 2014 מונה למאמן הנבחרת הצעירה של מקדוניה הצפונית בה אימן ארבע שנים. ב-11 במאי 2018 מונה למאמן מ.ס. אשדוד, בה שיחק בין השנים 2001 ל-2004. בשנת 2021 מונה למאמן נבחרת מקדוניה הצפונית. בלגויה מילבסקי, באתר Transfermarkt בלגויה מילבסקי, באתר Soccerway בלגויה מילבסקי, באתר WorldFootball.net בלגויה מילבסקי, באתר National Football Teams בלגויה מילבסקי, באתר FootballDatabase.eu פרופיל המאמן, באתר Transfermarkt דור ביטון, ‏חוזר לנמל: בלגויה מילבסקי מונה למאמן אשדוד, באתר ONE‏, 11 במאי 2018
El Anillo

El Anillo (באנגלית: The Ring, ובעברית: הטבעת) הוא סינגל שהוקלט על ידי הזמרת והשחקנית האמריקאית, ג'ניפר לופז. השיר יצא לאור ב-26 באפריל 2018, תחת חסותה של חברות התקליטים ניויוריקן רקורדס וסוני לטין, כסינגל שלא מתוך אלבום. השיר הגיע אל המקום ה-9 במצעד שבפנמה, וה-12 במצעד השירים הלטיניים. השיר נכתב על ידי אדגר באררה, אנדרה קסטרו, ג'יזוס הררה ואוסקר הרנדה. השיר הוא שיר בסגנון הפופ הלטיני, המשלב בתוכו גם את סגנון הפאנק הברזילאי. מגזין הבילבורד ערכו ריאיון עם לופז בו היא דיברה על השיר. עם השיר הופיעה לופז לראשונה, בטקס פרסי הבילבורד הלטיני ה-25. ביולי 2018, יצא לאור הרמיקס הרשמי של השיר, אשר הכיל בתוכו את הזמר הפוארטו ריקני אוזונה. ב-2 ביולי באותה השנה, נשלח השיר אל הרדיו האמריקאי. מגזין הבילבורד אמרו על הרמיקס כי "אוזונה מביא עמו את הרגאטון והטראפ, דבר אשר מוסיף רבות לשיר". הווידאו קליפ המלא שיצא עבור השיר צולם על ידי סנטיאגו סלוויצ'ה בלוס אנג'לס. הקליפ מציג בתוכו את לופז כמלכה השולטת בטירה רחבת ממדים, ואת השחקן מיגואל אנג'ל סילבסטרה כבכיר ליבה, אשר נלחם למענה. בשלושה ימים מרגע צאתו, צבר הקליפ למעלה מ-10 מיליון צפיות, ונכון ל-19 ביוני 2018, מונה הצפיות שלו עומד על כ-105 מיליון צפיות. סרטון השיר "El Anillo" באתר יוטיוב JenniferLopezVEVO (2018-04-27), Jennifer Lopez - El Anillo (Official Video), נבדק ב-2018-05-16 monitorLATINO. "Title". charts monitorLATINO (בספרדית). נבדק ב-2018-05-16. "Jennifer Lopez Chart History". Billboard. נבדק ב-2018-05-16. "Jennifer Lopez Explains 'When Will I Get The Ring' Lyric in New Song 'El Anillo' (Exclusive)". Entertainment Tonight (באנגלית). נבדק ב-2018-05-16. Tune! Jennifer Lopez's "El Anillo" Is A Blistering Banger, idolator, ‏2018-04-27 "Jennifer Lopez Premieres 'El Anillo' at the Billboard Latin Music Awards: Watch". Billboard. נבדק ב-2018-05-16. "Gaby Espino and Marco Antonio Regil to Host 2018 Billboard Latin Music Awards". Billboard. נבדק ב-2018-05-16. LR, Redacción (2018-07-09). "Filtran tema de Jennifer López y Ozuna "El Anillo Remix" [VIDEO]" (בספרדית). אורכב מ-המקור ב-2019-12-16. נבדק ב-2018-07-13. "Jennifer Lopez Logs Eighth Latin Airplay No. 1 With 'El Anillo'". Billboard. נבדק ב-2018-07-13. "Jennifer Lopez to Release 'El Anillo' Remix, Feat. Ozuna". Billboard. נבדק ב-2018-07-13. "Jennifer Lopez's 'El Anillo': See the Latina Pop Queen's Fashion Looks in New Video". Billboard. נבדק ב-2018-05-16. "New Zealand choreographer behind Jenifer Lopez's latest video". Newshub (באנגלית). 2018. נבדק ב-2018-05-16. "Gold & Platinum - RIAA". RIAA (באנגלית אמריקאית). נבדק ב-2018-06-26. Jennifer Lopez - El Anillo, Jennifer Lopez - El Anillo - Elportaldemusica.es: Novedades y Listas Oficiales de Ventas de Música en España
הבולים של מרידה (ונצואלה)

בעיר מֶרִידָה, בירת מדינת מֶרִידָה שבמערב ונצואלה, הונפק בשנת 1881 בול דואר מקומי, אשר נועד לשלם עבור שירות דואר מקומי, שחיבר את תושבי העיר עם נתיבי שירות הדואר הממלכתי של ונצואלה. בשנת 1881, החליטו חברי "אגודת בּוֹלִיבָר" ("La Sociedad Bolivar") בעיר מֶרִידָה להתארגן לקראת ציון יובל המאה להולדתו של סִימוֹן בּוֹלִיבָר, אשר נודע בכינויו: "המשחרר" ("El Libertador"), בשל פועלו לשחרור רבות ממדינות דרום אמריקה מעול השלטון הספרדי. אנשי "אגודת בּוֹלִיבָר" החליטו לשפץ את עמוד ההנצחה שהוקם בעיר, כארבעים שנה קודם לכן, והתבלה עם הזמן. בּוֹלִיבָר נולד בשנת 1783, כך שלרשות חברי האגודה עמדו שנתיים על מנת לגייס את הכספים הדרושים למימון הפעילות. באותה העת לא פעל שירות דואר בעיר מֶרִידָה. אחד מנתיבי שירות הדואר הממלכתי של ונצואלה עבר בצומת דרכים, שהיה ממוקם במרחק מה מן העיר. כל אדם, אשר היה חפץ לשלוח מכתב, נאלץ ללכת אל הצומת ולהמתין לשליחי הדואר שיעברו במקום. חברי האגודה החליטו לנצל מצב זה לטובתם, ולייסד שירות דואר מקומי, אשר יוביל באמצעות שליח מיוחד את דברי הדואר מן העיר אל הצומת הקרוב. מהצומת עתיד היה הדואר לעבור לטיפול שירות הדואר הממלכתי. תמורת שירות זה, גבו אנשי "אגודת בּוֹלִיבָר" סכום של סֶנְטִימוֹ אחד עבור כל מכתב. כדי לאפשר את התשלום, ולפרסם בעת ובעונה אחת את מטרת האגודה: ציון יובל המאה להולדת בּוֹלִיבָר, החליטו חברי האגודה להדפיס בול דואר מקומי מיוחד עבור השירות. במרכז הבול שעיצבו חברי האגודה שובץ כוכב בן שישה חודים, אשר קיבל את הכינוי "כוכב היובל" ("Estrella del Centenario"). מימינו ומשמאלו של הכוכב נרשם הערך הנקוב: "סֶנְטִימוֹ אחד" ("Un Centimo"). מעל הכוכב נרשמה מטרת ההנפקה: "יובל המאה" ("Centenario"), ומתחתיו נרשם שמה של העיר "מֶרִידָה" ("Mérida"). הבול הודפס בשיטת דפוס אבן, בבית הדפוס של חוּאַן דֶה דְיוֹס פִּיקוֹן גְרִייֶה ("Juan de Dios Picón Grillet"), אשר נמנה עם חברי האגודה. מרבית הבולים הודפסו על נייר לבן, אם כי שרדו גם שני עותקים של הבול אשר הודפסו על נייר חום. בעת השימוש בבולים אלו, הם הוחתמו בחותמת ביטול עגולה. הדיו בה נעשה שימוש דאז הכילה חומר מאכל; עובדה זו גרמה לכך, שכל הבולים המשומשים ששרדו עד ימינו אלה נחשבים פגומים במונחי בולאות. מעט מאוד ידוע על היקף הפעילות של הדואר המקומי במֶרִידָה. השירות פעל מספר חודשים, וקיימות עדויות אודות בולים משומשים, מהן ניתן ללמוד כי אכן נעשה שימוש בשירות המקומי הזה. כמו כן, ידוע כי חברי "אגודת בּוֹלִיבָר" הצליחו לשפץ את עמוד הזיכרון, לשם הנצחת זכרו של סִימוֹן בּוֹלִיבָר, אולם לא ידוע איזה אחוז מהתקציב, אשר הוקצה לביצוע השיפוץ הושג באמצעות הפעלת שירות הדואר המקומי. הבול, שהונפק בעיר מֶרִידָה, נחשב בול דואר מקומי. ככזה, הוא אינו מקובל על מרבית אספני הבולים, המתמקדים באיסוף בולים אשר הונפקו עבור שירותי הדואר הממלכתיים בלבד. הבול אינו מופיע בקטלוגים העולמיים הרגילים, אלא רק בקטלוגים המתמחים בבולים מקומיים. העובדה שעל הבול רשומה המילה "יובל המאה" הופכת אותו, לדעת חלק מן האספנים, לאחד מבולי הזיכרון המוקדמים ביותר שהונפקו בעולם. Mackay Robin(Ed), Merida, International Encyclopedia of Stamps, IPC, 1970, p. 1222 מכירה פומבית של בולי מרידה (באנגלית) הבולים המהפכניים והמקומיים של ונצואלה (בסלובקית) תיאור מכירה פומבית של בולי מרידה (באנגלית) דף תצוגה של בולי מרידה (בספרדית) דף תצוגה של בולי מֶרִידָה Juan de Dios Picón Grillet International Encyclopedia of Stamps, p. 1222
רכס קינג (אנטארקטיקה)

רכס קינג (באנגלית: King Range) הוא רכס הרים המהווה חלק מהרי קונקורד, בצפון-מערב ארץ ויקטוריה שבאנטארקטיקה. אורכו של הרכס 22 קילומטרים ורוחבו 8 קילומטרים. הרכס גובל במערב בקרחון רואול ובמסיב לייץ', בצפון-מערב בקרחון בלק, בדרום-מזרח ובמזרח בקרחון לילי. הרכס מופה לראשונה על ידי הסקר הגאולוגי של ארצות הברית, באמצעות סקרים על הקרקע ותצלומי אוויר שצולמו על ידי צי ארצות הברית בין השנים  1960–1963. שמו של הרכס ניתן לו על ידי הוועדה המייעצת לשמות אנטארקטיים, והוא נקרא על שם ג'יימס פ. קינג (James P. King), שהיה קצין מטאורולוגיה במסגרת מבצע קיפאון עמוק בין השנים 1962–1964. NEW ZEALAND ANTARCTIC RESEARCH PROGRAMME. REPORT ON NORTHERN FIELD PARTY GEOLOGICAL EXPEDITION. 1967-68 רכס קינג באתר הסקר הגאולוגי של ארצות הברית רכס קינג באתר הגאזט האנטארקטי של ממשלת אוסטרליה רכס קינג באתר הגאזט האנטארקטי של ממשלת ניו זילנד רכס קינג - תצלום לוויין מידע גאוגרפי והיסטורי
רכס קינג

האם התכוונתם ל... רכס קינג – רכס הרים בארץ ויקטוריה שבאנטארקטיקה. רכס קינג – רכס הרים במחוז הומבולדט, במדינת קליפורניה שבארצות הברית. פסגת קינגס פסגת קינג הר קינג
ארגון טיים

טיים (באנגלית: TiME, ראשי תיבות של " This is My Earth") הוא ארגון בינלאומי, ללא מטרות רווח, שהוקם בישראל בשנת 2015 ועוסק בשימור והגנה של בתי גידול טבעיים. מטרת הארגון היא לרכוש ולשמר 2.3% משטחי כדור הארץ שלהם מגוון ביולוגי עשיר על ידי גיוס המונים. הארגון מבוסס על מדענים, מתנדבים ועמותות נוספות שבוחרים אזורים בעלי מגוון ביולוגי רחב, ופועלים יחדיו באזורים אלו כדי לאתר ולרכוש שטחי אדמה מידיים פרטיות. לאחר הרכישה הארגון משמר את השטחים תוך שיתוף פעולה עם האוכלוסייה ועמותות מקומיות. הארגון הוקם בשנת 2015 על ידי פרופ' אורי שיינס, לצד אנשי מקצוע נוספים מתחומי המדע והמשפט ובשיתוף פעולה עם פרופסור אלון טל ודוקטור מיקי סמוני-בלנק. פרופסור שיינס, אקולוג מאוניברסיטת חיפה שלוחת מכללת אורנים, יזם פרויקט לגיוס המונים שהיווה את תחילת דרכו של הארגון. הארגון הוא דמוקרטי ולכן כיום, כל אדם בעולם יכול להצטרף לארגון בעלות של דולר אחד בשנה. הארגון לא לוקח תקורה מהתרומות של החברים ו-100% מכספי התרומות מיועדים לרכישה ושמירה על אדמות. לכל חבר בארגון זכות הצבעה והוא יכול לבחור לאן ינותבו כספי התרומות מתוך רשימה של אזורים "חמים ביולוגית" שנבחרה מראש על ידי הצוות המדעי של הארגון. אתר האינטרנט הרשמי של ארגון טיים ארגון טיים, ברשת החברתית LinkedIn ארגון טיים, סרטונים בערוץ היוטיוב מיזם TiME - This is My Earth, באתר משרד החינוך אחיה ראב"ד ואטילה שומפלבי, גיוס ההמונים של פרופ' מאוני' חיפה: לרכוש 1.4% מכדור הארץ, באתר ynet, 24 באוגוסט 2015